มาริอุส บอร์ก เฮออิบิ

มาริอุส บอร์ก เฮออิบิ (; เกิด 13 มกราคม ค.ศ. 1997) เป็นบุตรชายในเจ้าหญิงเม็ตเตอ-มาริต มกุฎราชกุมารีแห่งนอร์เวย์ และลูกเลี้ยงชายของเจ้าชายโฮกุน มกุฎราชกุมารแห่งนอร์เวย์ เฮออิบิเกิดก่อนที่พระมารดาสมรสกับเจ้าชายโฮกุนและกลายเป็นมกุฎราชกุมารีนอร์เวย์ เขาไม่ได้เป็นส่วนหนึ่งของราชวงศ์นอร์เวย์ และไม่ได้ครองตำแหน่งในหน่วยงานภาครัฐ

เฮออิบิถูกตั้งข้อหาในเดือนสิงหาคม ค.ศ. 2025 ด้วยข้อหาทางอาญา 32 กระทง รวมถึงข่มขืนและความรุนแรงในครอบครัว การพิจารณาคดีของเขามีกำหนดจัดขึ้นระหว่างวันที่ 3 กุมภาพันธ์ถึง 13 มีนาคม ค.ศ. 2026 คดีของเฮออิบิส่งผลให้ชื่อเสียงของราชวงศ์นอร์เวย์เสื่อมเสียลง

 ชีวิตช่วงต้น 
เฮออิบิเกิดในวันที่ 13 มกราคม ค.ศ. 1997 ที่โรงพยาบาลมหาวิทยาลัยอาเกอร์ในออสโล จากเม็ตเตอ-มาริต เช็สเซิม เฮออิบิ ขณะนั้นดำรงตำแหน่งบริกรหญิง กับมอร์เติน บอร์ก () อาชญากรที่ถูกตัดสินลงโทษ ตอนที่เฮออิบิเกิด บอร์กถูกจำคุกในข้อหาอาชญากรรมรุนแรงที่เกี่ยวข้องกับยาเสพติด ใน ค.ศ. 1997 ถึง 1998 เฮออิบิอาศัยอยู่กับแม่และคู่ชีวิตในขณะนั้นที่เป็นดีเจ จากนั้นใน ค.ศ. 1998 ถึง 1999 เขาอาศัยอยู่ที่คริสเตียนซันน์ กับแม่และดีเจอีกคนที่เธอมีความสัมพันธ์

เมื่อเม็ตเตอ-มาริตปรากฏตัวต่อสาธารณชนในฐานะแฟนสาวของเจ้าชายโฮกุน มกุฎราชกุมารแห่งนอร์เวย์ สื่อจึงให้ฉายาเฮออิบิเป็น "มาริอุสน้อย" ฉายานี้ติดตัวเขามาจนถึงปัจจุบัน สมเด็จพระราชินีซอนยาแห่งนอร์เวย์เองก็ทรงใช้ฉายานี้เช่นกัน โดยตรัสถึง "มาริอุสน้อย" ว่าเป็น "เด็กชายตัวน้อยที่น่ารักและฉลาดที่สุดในโลก ผู้มีเสน่ห์และวิเศษเหลือเกิน..." ฉายานี้มาจากตัวละครในนวนิยายเรื่อง Poison ใน ค.ศ. 1883 ซึ่งเป็นบุตรนอกสมรสและถูกมองว่าเป็นคนนอก เช่นเดียวกับเฮออิบิ

เม็ตเตอ-มาริต เช็สเซิม เฮออิบิกับเจ้าชายโฮกุนประกาศหมั้นในเดือนธันวาคม ค.ศ. 2000 ข้อเท็จจริงที่ว่าเม็ตเตอ-มาริตเป็นแม่เลี้ยงเดี่ยวและพ่อของเฮออิบิเป็นผู้ต้องหาคดีอาญา ทำให้เกิดข้อโต้แย้งขึ้น ต่อมาทีวี 2 เขียนว่า "เพียงแค่การดำรงอยู่ของมาริอุส บอร์ก เฮออิบิ ทำให้หลายคนมองว่าเป็นเรื่องอื้อฉาวสำหรับราชวงศ์" ทั้งคู่อภิเษกสมรสในวันที่ 25 สิงหาคม ค.ศ. 2001 ขณะที่เฮออิบิมีอายุ 4 ขวบ

เฮออิบิไม่ได้เป็นส่วนหนึ่งของราชวงศ์นอร์เวย์ และไม่ได้ดำรงตำแหน่งในหน่วยงานภาครัฐ ตามรัฐธรรมนูญ เขาไม่มีสิทธิ์ขึ้นเป็นพระมหากษัตริย์นอร์เวย์ ในสารคดีที่ถ่ายทำขณะที่เม็ตเตอ-มาริตกำลังตั้งครรภ์เจ้าหญิงอิงกริด อเล็กซันดราแห่งนอร์เวย์ เจ้าหญิงรังน์ฮิลด์ นางลอเรนต์ซัน พระเชษฐภคินีในสมเด็จพระราชาธิบดีฮารัลด์ที่ 5 แห่งนอร์เวย์ ทรงแสดงความกังวลเกี่ยวกับอนาคตของเฮออิบิ โดยตรัสว่า: 'ฉันรู้สึกเสียใจอย่างมากกับลูกชายของเธอ เมื่อทั้งสองมีลูก มาริอุสผู้น่าสงสารจะไม่มีค่าอะไรเลย เขาอายุหกขวบ แต่เขาจะเข้าใจว่ามีความแตกต่างกัน นั่นจะทำให้เกิดปัญหาสำหรับทั้งคู่ ฉันหวังว่าทั้งสองคิดเรื่องนี้ให้รอบคอบแล้ว'" สเวน โอ. เฮออิบิ ตาของเฮออิบิ ได้พูดถึงเขาในช่วงวัยเด็กต่อสาธารณะ โดยระบุว่าหลานชายของเขาควรได้รับตำแหน่งเจ้าชายเพื่อหลีกเลี่ยงความรู้สึกเป็นพลเมืองชั้นสอง และตกเป็นเป้าหมายของการถูกกลั่นแกล้ง

เฮออิบิมีพี่น้องร่วมหรือต่างบิดามารดาหลายคน รวมถึงเจ้าหญิงอิงกริด อเล็กซันดราและเจ้าชายสแวร์เรอ มักนุสผ่านฝั่งพระมารดา

 การศึกษาและอาชีพ 
เฮออิบิจบจากไฮสกูลใน ค.ศ. 2016 เขาเริ่มศึกษาด้านธุรกิจในประเทศสหรัฐในปีถัดมา แต่ลาออกกลางคันหลังเรียนไม่กี่เดือนโดยไม่ได้รับปริญญา ในช่วงปลาย ค.ศ. 2017 เฮออิบิย้ายกลับนอร์เวย์ชั่วครู่ก่อนทำงานเป็นผู้ฝึกงานให้กับนักออกแบบ Philipp Plein จากนั้นเขาทำงานเป็นบรรณาธิการด้านสไตล์ให้กับนิตยสารแฟชั่น Tempus ของอังกฤษ จนกระทั่งนิตยสารปิดตัวลงในเดือนธันวาคม ค.ศ. 2018 ใน ค.ศ. 2018 เฮออิบิได้รับการเรียกขายเป็นเจ้าชายแห่งนอร์เวย์ใน Tempus เหตุการณ์นี้ทำให้เกิดการวิพากษ์วิจารณ์จากสื่อหลายแห่งในนอร์เวย์ จนกระทั่งมีการลบเนื้อหาดังกล่าวออกจากฉบับพิมพ์และเว็บไซต์ของนิตยสาร

 ชีวิตส่วนตัว 
เฮออิบิมีความสัมพันธ์กับบุคคลที่มีชื่อเสียงหลายคน เขาเคยคบหากับลินน์ เฮเลนา นิลเซน ทายาทสาว Juliane Snekkestad นางแบบและนักแสดง และ Nora Haukland อินฟลูเอนเซอร์

ใน ค.ศ. 2024 การสอบสวนของตำรวจต่อเฮออิบิเปิดเผยว่าเจ้าชายโฮกุน "ร่วมกับมกุฎราชกุมารี" เป็นผู้จ่ายค่าใช้จ่ายให้เขา เฮออิบิได้รับเงิน 20,000 โครเนอร์ทุกเดือน

เฮออิบิได้เชิญสมาชิกของเฮลส์แองเจิลส์ แก๊งอาชญากร มาร่วมงานที่บ้านของเขา ซึ่งเขาเรียกว่า "เทศกาล Skaugum" โดยที่เม็ตเตอ-มาริตเป็นผู้ต้อนรับแขกด้วยตนเอง มีการเสพยาเสพติดในงานเหล่านี้แหล่งข้อมูลหลายแห่ง:

Trond Blindheim นักสังคมวิทยา กล่าวถึงเฮออิบิว่า "เดินทางไปทั่วราวกับเป็นเพลย์บอย"

ณ เดือนธันวาคม ค.ศ. 2024 เฮออิบิเริ่มโครงการการบำบัดผู้ติดยาเสพติด

ณ ค.ศ. 2025 เฮออิบิไม่มีหนังสือเดินทางทูต โดยใน ค.ศ. 2024 สื่อระบุว่าเขาใช้สิทธิพิเศษในการถือหนังสือเดินทางทูตในทางที่ผิด

 ปัญหาทางกฎหมาย 
ถือครองยาเสพติด
เฮออิบิถูกตัดสินให้มีความผิดฐานครอบครองยาเสพติดเมื่อ ค.ศ. 2017 ในเทศกาลปัลเมซุสที่ Bystranda ในคริสเตียนซันน์ เขาจ่ายค่าปรับ 4,000 โครเนอร์

 ข้อกล่าวหาเรื่องความรุนแรงในครอบครัวและการล่วงละเมิดทางเพศ 
เฮออิบิถูกจับกุมในเดือนสิงหาคม ค.ศ. 2024

 อ้างอิง 

 แหล่งข้อมูลอื่น 
 มาริอุส บอร์ก เฮออิบิ   — เว็บไซต์ราชสำนักนอร์เวย์ 

หมวดหมู่:นักโทษในประเทศนอร์เวย์
หมวดหมู่:บุคคลที่ถูกข้อหาขมขืน